Ġuvnott ta' 15-il sena minn Gwardamanġa ammetta li hedded u ta fastidju lil ommu. It-tifel li għandu storja ta' problemi fl-imġiba ammetta l-akkużi miġjuba kontrih u talab għall-ħelsien mill-arrest. Huwa kien akkużat li nissel biża' f'ommu, u taha fastidju fil-preżenza t'oħtu li hija iżgħar minnu kif ukoll li insultaha u heddidha. Id-difiża talbet li qabel tingħata s-sentenza għandu jitħejja rapport u l-ġuvnott għandu jingħata l-ħelsien mill-arrest sakemm dan jitlesta. Il-qorti min-naħa tagħha qalet li sakemm ikun hemm post fejn it-tifel jista' joqgħod, huwa se jkun qiegħed jinżamm fid-detenzjoni tal-minorenni. L-Ispettur Audrey Micallef mexxiet il-prosekuzzjoni filwaqt li l-avukat Benjamin Valenzia deher għall-akkużat bħala avukat tal-għajuna legali. Il-Maġistrat Doreen Clarke ppresediet fuq dan il-każ. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612a74cecd006_rand.td-a-rec-img{text-align:left}.td_uid_3_612a74cecd006_rand.td-a-rec-img img{margin:0 auto 0 0}